கேள்வி: சிதம்பரம் நடராஜர் கோயில் வழக்கு குறித்து விரிவாக சொல்லுங்கள்.
பதில்: சிதம்பரம் நடராஜர் கோயில் வழக்கு சிதம்பரம் நடராசர் கோயில் நிர்வாகத்தை சிதம்பரம் கோயில் தீட்சிதர்கள் 1982-ஆம் ஆண்டில் தமிழ்நாடு அரசு இந்து சமய அறநிலையத் துறை தன் பொறுப்பில் எடுத்துக் கொண்டு, 1987-ஆம் ஆண்டில் கோயிலை நிர்வகிக்க ஒரு செயல் அலுவல்ரை நியமித்தது. தமிழ்நாடு அரசின் இச்செயலை இரத்து செய்யக் கோரி, சிதம்பரம் கோயில் தீட்சிதர்கள் சென்னை உயர் நீதிமன்றம் வழக்கு தொடுத்தனர். 2006-ஆம் ஆண்டு இவ்வழக்கு சென்னை உயர் நீதிமன்றத்தில் விசாரணை நடைபெற்று வந்தது. 2009ம் ஆண்டில் சென்னை உயர் நீதிமன்றம் இந்த வழக்கில் அளித்த தீர்ப்பின்படி, சிதம்பரம் நடராஜர் கோவிலில், அறநிலையத்துறை சார்பில், மீண்டும் செயல் அலுவலர் நியமிக்கப்பட்டார். செயல் அலுவலரின் நியமனத்தை எதிர்த்து, சிதம்பரம் கோயில் தீட்சிதர்கள் மற்றும் பாரதிய ஜனதா கட்சியின் மூத்த தலைவர் சுப்பிரமணியன் சுவாமி சார்பில் தனித் தனி மனுக்கள், இந்திய உச்ச நீதிமன்றம் தாக்கல் செய்யப்பட்டன. இதற்கிடையே பொது தீட்சிதர்கள், இந்து சமய அறநிலைய சட்டம் தங்களுக்குப் பொருந்தாது என்றும், ஏனென்றால் தாங்கள் இந்து சமயத்துக்குள்ளேயே தனியான சைவ சமயம் உட்பிரிவினர் என்று கூறி ஒரு மேல் முறையீட்ட்டு மனுவை உச்சநீதிமன்றத்தில் தாக்கல் செய்தது. எனவே இது குறித்து முடிவு எடுத்த பின்னரே இறுதித் தீர்ப்பு வழங்க இயலும் எனக்கூறி டிசம்பர் 2013-ஆம் ஆண்டில் உச்ச நீதிமன்றம் தீர்ப்பை ஒத்து வைத்தது.[https://www.bbc.com/tamil/india/2013/12/131205_chidambaram சிதம்பரம் கோவில் வழக்கு: விசாரணை முடிந்து தீர்ப்பு ஒத்திவைப்பு] இந்த வழக்கை விசாரித்த இந்திய உச்ச நீதிமன்றம் 7 சனவரி 2014 அன்று சிதம்பரம் நடராசர் கோயில் நிர்வாகத்தை சிதம்பரம் கோயில் தீட்சிதர்கள் நிர்வகிக்கலாம் என்றும், அக்கோயிலுக்கு தமிழ்நாடு அரசின் இந்து சமய அறநிலையத் துறை மூலம் நியமித்த செயல் அலுவலர் நியமனம் செல்லாது எனவும் தீர்ப்பு வழங்கியது.[https://www.dinamalar.com/news_detail.asp?id=890197 சிதம்பரம் நடராஜர் கோவில் வழக்கில் தீட்சிதர்களுக்கு வெற்றி: அதிகாரியை நியமித்த அரசு உத்தரவு சுப்ரீம் கோர்ட் ரத்து][https://www.thehindu.com/news/national/tamil-nadu//article60408235.ece Century-old temple conflict ends] இத்தீர்ப்பை எதிர்த்து தமிழ்நாடு அரசு உச்ச நீதிமன்ற அமர்வில் மேல் முறையீடு செய்ததது. சிதம்பரம் நடராசர் கோயிலை தீட்சதர்களே நிர்வாகம் செய்து கொள்ளலாம் என்றும், கோயில் நிர்வாகத்தில் தமிழ்நாடு அரசு தலையீடு செய்யக்கூடாது என 8 ஏப்ரல் 2019 அன்று உச்ச நீதிமன்ற அமர்வு தீர்ப்பு வழங்கியது.[https://timesofindia.indiatimes.com/india/temples-should-be-managed-by-devotees-not-government-sc/articleshow/68781876.cms Temples should be managed by devotees, not government: SC]